cometadata/datacite-titles-descriptions-related-identifiers huggingface dataset:
DOI: 10.14457/wu.res.2015.9
title: การเรียนการสอนด้านการออกแบบร่วมกับทักษะการเรียนรู้ในศตวรรษที่ 21 ผ่านโครงการ Design Concept for Reality

description: โครงการ Design Concept for Reality เป็นการเรียนการสอนแบบ Active Learning โดยเน้นโครงงานและการบูรณาการเป็นหลัก วัตถุประสงค์ของโครงการเพื่อให้นักศึกษาได้เรียนรู้ด้านการออกแบบผ่านโครงงานโดยการใช้ทักษะการเรียนรู้ในศตวรรษที่ 21 เป็นทำงานเสมือนจริง ทำงานเป็นกลุ่ม และใช้ความรู้ในการบูรณาการการเรียนรู้ข้ามศาสตร์และวัสดุ สามารถจัดแสดงผลงานนิทรรศการ และนำเสนอโดยใช้สื่อสารสนเทศได้อย่างเหมาะสม โครงการนี้ใช้วิธีการศึกษาจากการสังเกตจากการเรียนรู้ในคาบเรียนและการสรุปข้อมูลประกอบจากผลงานการพัฒนาแบบ และการนำเสนอผลงานของนักศึกษา โดยรวบรวมข้อมูลทั้งหมดที่ได้ในการประกอบการวิเคราะห์และสรุปผล กลุ่มเป้าหมายเป็นนักศึกษาสำนักวิชาสถาปัตยกรรมศาสตร์และการออกแบบ สาขาการออกแบบอุตสาหกรรม สาขาวิชาชีพการออกแบบผลิตภัณฑ์ไม้และยาง และสาขาวิชาชีพการออกแบบหัตถอุตสาหกรรม โดยมีนักศึกษาที่ศึกษาในปีการศึกษา 2555 รวม 12 คน และนักศึกษาที่ศึกษาในปีการศึกษา 2556 รวม 12 คน รูปแบบวิธีการที่ใช้ในการศึกษาเป็นการเก็บข้อมูลเชิงคุณภาพ โดยใช้การสำรวจ การสังเกต โดยใช้กรอบแนวคิดว่าการเรียนการสอนด้านออกแบบโดยการใช้โครงการเป็นหลัก เปิดโอกาสให้ผู้เรียนได้พัฒนาความคิดและกระบวนการทำงานอย่างเป็นขั้นตอน การบูรณาการเปิดโอกาสให้ผู้เรียนได้เรียนรู้หลากหลายด้าน ซึ่งการเรียนรู้นั้นมีความสัมพันธ์กัน และต้องเชื่อมโยงกัน การจัดแสดงผลงานนิทรรศการเป็นเป้าหมายทำให้ผู้เรียนเกิดแรงจูงใจในการทำงาน และผู้เรียนได้ใช้ทักษะการทำงาน ความรู้ ทักษะทางด้านสื่อสารสนเทศได้อย่างเหมาะสม  ผลสรุปของโครงการ Design Concept for Reality สามารถนำไปประยุกต์ใช้ในการเรียนรายวิชาอื่น ๆ ที่เกี่ยวข้องกับการออกแบบที่ได้นำความรู้จากการบูรณาการการเรียนในศาสตร์การออกแบบหลายศาสตร์มาประยุกต์ใช้ร่วมกันจากประสบการณ์จริง เพื่อการเรียนรู้ด้านการออกแบบร่วมกับทักษะการเรียนรู้ในศตวรรษที่ 21
DOI: 10.14457/wu.res.2015.10
title: ผลการจัดการเรียนรู้แบบวัฏจักรการสืบเสาะหาความรู้ 7 ขั้น (7E) ที่มีต่อความสามารถในการแก้ปัญหาการเขียนโปรแกรมของนักเรียนชั้นมัธยมศึกษาปีที่ 4

description: การวิจัยนี้มีวัตถุประสงค์เพื่อ 1) ศึกษาความสามารถในการแก้ปัญหาการเขียนโปรแกรมของนักเรียนชั้นมัธยมศึกษาปีที่ 4 โดยการจัดการเรียนรู้แบบวัฏจักรการสืบเสาะหาความรู้ 7 ขั้น 2) ศึกษาความพึงพอใจของนักเรียนชั้นมัธยมศึกษาปีที่ 4 ที่มีต่อการจัดการเรียนรู้แบบวัฏจักร      การสืบเสาะหาความรู้ 7 ขั้น กลุ่มเป้าหมายคือนักเรียนชั้นมัธยมศึกษาปีที่ 4/1 ห้องเรียนพิเศษวิทยาศาสตร์ ที่เรียนรายวิชาการโปรแกรมเบื้องต้น 1 ห้องเรียน จำนวน 30 คน โดยวิธีการเลือกแบบเจาะจง (Purposive Sampling) เครื่องมือการวิจัยประกอบด้วย 1) แผนการจัดการเรียนรู้แบบวัฏจักรการสืบเสาะหาความรู้ 7 ขั้น จำนวน 8 แผนการจัดการเรียนรู้ 2) แบบทดสอบวัดความสามารถในการแก้ปัญหาการเขียนโปรแกรม แบบอัตนัย จำนวน 7 ข้อ และ 3) แบบประเมินความพึงพอใจต่อการจัดการเรียนรู้แบบวัฏจักรการสืบเสาะหาความรู้ 7 ขั้น สถิติวิเคราะห์ข้อมูล คือ ร้อยละ ค่าเฉลี่ยและส่วนเบี่ยงเบนมาตรฐาน ผลการวิจัยพบว่า1. ความสามารถในการแก้ปัญหาการเขียนโปรแกรมของนักเรียนชั้นมัธยมศึกษาปีที่ 4 โดยการจัดการเรียนรู้แบบวัฏจักรการสืบเสาะหาความรู้ 7 ขั้น สูงกว่าร้อยละ 752. ความพึงพอใจของนักเรียนชั้นมัธยมศึกษาปีที่ 4 ที่มีต่อการจัดการเรียนรู้แบบวัฏจักร  การสืบเสาะหาความรู้ 7 ขั้น อยู่ในระดับมาก
DOI: 10.14457/wu.res.2015.11
title: ผลการเรียนรู้โดยใช้ชุดฝึกทักษะการโปรแกรมภาษาคอมพิวเตอร์ หน่วยการเรียนรู้ เรื่อง คำสั่งควบคุมแบบมีการเลือกทำและทำซ้ำ

description: การวิจัยนี้มีวัตถุประสงค์เพื่อเปรียบเทียบผลสัมฤทธิ์ทางการเรียนระหว่างก่อนเรียนและหลังเรียนด้วยชุดฝึกทักษะการโปรแกรมภาษาคอมพิวเตอร์ หน่วยการเรียนรู้ เรื่อง คำสั่งควบคุมแบบมีการเลือกทำและทำซ้ำ และศึกษาระดับความพึงพอใจที่มีต่อชุดฝึกทักษะการโปรแกรมภาษาคอมพิวเตอร์ หน่วยการเรียนรู้ เรื่อง คำสั่งควบคุมแบบมีการเลือกทำและทำซ้ำ หลังเรียน ซึ่งกลุ่มตัวอย่าง คือ นักเรียนระดับมัธยมศึกษาปีที่ 4/1 จำนวน 35 คน ซึ่งได้มาโดยวิธีการสุ่มอย่างง่าย จากประชากร 4 ห้องเรียน ทั้งสิ้น 139 คน เครื่องมือที่ใช้ในการวิจัย ได้แก่ ชุดฝึกทักษะการโปรแกรมภาษาคอมพิวเตอร์ หน่วยการเรียนรู้เรื่อง คำสั่งควบคุมแบบมีการเลือกทำและทำซ้ำที่มีประสิทธิภาพ  E1 และ E2 เท่ากับ 95 และ 83.10 ตามลำดับ และดรรชนีประสิทธิผล (E.I.)  ที่เกิดขึ้นกับนักเรียนเพิ่มขึ้นร้อยละ 56 หลังจากการเรียนรู้โดยใช้ชุดฝึกทักษะดังกล่าว แผนการจัดกิจกรรมการเรียนรู้ หน่วยการเรียนรู้เรื่อง คำสั่งควบคุมแบบมีการเลือกทำและทำซ้ำโดยใช้ชุดฝึกทักษะการโปรแกรมภาษาคอมพิวเตอร์  แบบทดสอบวัดผลสัมฤทธิ์ทางการเรียน หน่วยการเรียนรู้เรื่อง คำสั่งควบคุมแบบมีการเลือกทำและทำซ้ำ จำนวน 1 ฉบับ เป็นแบบเลือกตอบ 4 ตัวเลือก จำนวน 20 ข้อ แบบเขียนตอบ จำนวน 2 ข้อ และแบบสอบถามความพึงพอใจต่อการจัดการเรียนรู้ด้วยชุดฝึกทักษะดังกล่าวหลังการเรียน  ซึ่งผลการวิจัยพบว่า1. ผลสัมฤทธิ์ทางการเรียนของนักเรียนมัธยมศึกษาปีที่ 4/1 โดยการจัดการเรียนรู้ด้วยชุดฝึกทักษะการโปรแกรมภาษาคอมพิวเตอร์ หน่วยการเรียนรู้ เรื่อง คำสั่งควบคุมแบบมีการเลือกทำและทำซ้ำ หลังเรียนสูงขึ้นกว่าก่อนเรียนที่ระดับนัยสำคัญ .05 โดยหาค่าที (t-test dependent)2. นักเรียนมัธยมศึกษาปีที่ 4/1 มีความพึงพอใจต่อการจัดการเรียนรู้ด้วยชุดฝึกทักษะการโปรแกรมภาษาคอมพิวเตอร์ หน่วยการเรียนรู้ เรื่อง คำสั่งควบคุมแบบมีการเลือกทำและทำซ้ำ อยู่ในระดับมาก ( ค่าเฉลี่ย=4.39, S.D.=0.66)
DOI: 10.14457/wu.res.2015.12
title: ผลของการเรียนรู้โดยใช้กรณีตัวอย่างบนเว็บ เรื่องภัยแฝงจากการใช้อินเทอร์เน็ตและอุปกรณ์สารสนเทศ เพื่อพัฒนาทักษะการคิดแก้ปัญหา

description: การวิจัยครั้งนี้มีวัตถุประสงค์เพื่อพัฒนาและหาประสิทธิภาพของการเรียนรู้โดยใช้กรณีตัวอย่างบนเว็บเพื่อเปรียบเทียบทักษะในการคิดแก้ปัญหาของผู้เรียนและเพื่อประเมินความพึงพอใจของผู้เรียนจากการเรียนรู้โดยใช้กรณีตัวอย่างบนเว็บ เรื่องภัยแฝงจากการใช้อินเตอร์เน็ตและอุปกรณ์สารสนเทศ กลุ่มทดลองที่ใช้ในการศึกษาจำนวน 80 คน โดยวิธีการเลือกแบบเจาะจง โดยแบ่งเป็นกลุ่มทดลองและกลุ่มควบคุม กลุ่มละ 1 ห้องเรียน เครื่องมือที่ใช้ในการวิจัย ประกอบด้วย 4 ประเภท เพื่อใช้ในการทดลองและเก็บรวบรวมข้อมูล ได้แก่ 1) แผนบริหารการสอน 2) เว็บที่ใช้เรียนโดยใช้กรณีตัวอย่างบนเว็บเพื่อพัฒนาทักษะการคิดแก้ปัญหา 3) แบบทดสอบวัดทักษะการคิดแก้ปัญหา และ 4) แบบประเมินความพึงพอใจของผู้เรียนจากการเรียนรู้โดยใช้กรณีตัวอย่างบนเว็บเพื่อพัฒนาทักษะการคิดแก้ปัญหา โดยวิเคราะห์ข้อมูลด้วยการหาค่าเฉลี่ย ส่วนเบี่ยงเบนมาตรฐาน (S.D) ทดสอบความแตกต่างของคะแนน (t test Dependent)  ผลการวิจัยสรุปได้ว่า 1) ผลการพัฒนากิจกรรมการเรียนรู้โดยใช้กรณีตัวอย่างบนเว็บเพื่อพัฒนาทักษะการคิดแก้ปัญหามีประสิทธิภาพ 80.90/80.74   ซึ่งเป็นไปตามเกณฑ์ที่กำหนด 2) ผลการเปรียบเทียบทักษะในการคิดแก้ปัญหาของผู้เรียนจากการเรียนรู้โดยใช้กรณีตัวอย่างบนเว็บกลุ่มทดลองมีผลของคะแนนทักษะการคิดแก้ปัญหา หลังเรียนสูงกว่าก่อนเรียน อย่างมีนัยสำคัญทางสถิติที่ระดับ .05 3) ผลการศึกษาความพึงพอใจของผู้เรียนจากการเรียนรู้โดยใช้กรณีตัวอย่างบนเว็บเพื่อพัฒนาทักษะการคิดแก้ปัญหาพบว่ากลุ่มทดลองมีความพึงพอใจต่อกิจกรรมการเรียนรู้โดยใช้กรณีตัวอย่างบนเว็บ เรื่องภัยแฝงจากการใช้อินเทอร์เน็ตและอุปกรณ์สารสนเทศเพื่อพัฒนาทักษะการคิดแก้ปัญหา มีความพึงพอใจในภาพรวมอยู่ในระดับมาก
DOI: 10.14457/wu.res.2015.13
title: ผลสัมฤทธิ์ทางการเรียนและความคงทนในการเรียนวิชาคอมพิวเตอร์ที่เรียนด้วยกิจกรรมการเรียนรู้เชิงรุกร่วมกับเครือข่ายสังคมออนไลน์ของนักเรียนชั้นมัธยมศึกษาปีที่ 4

description: การวิจัยนี้มีวัตถุประสงค์เพื่อ 1) เปรียบเทียบผลสัมฤทธิ์ทางการเรียน 2) ศึกษาความคงทนในการเรียนรู้ และ 3) ศึกษาความพึงพอใจของนักเรียน หลังได้รับการจัดการเรียนรู้โดยจัดกิจกรรมการเรียนรู้เชิงรุกร่วมกับเครือข่ายสังคมออนไลน์ในรายวิชาการงานอาชีพและเทคโนโลยี เรื่องระบบเครือข่ายและการสื่อสารข้อมูล กลุ่มตัวอย่างเป็นนักเรียนชั้นมัธยมศึกษาปีที่ 4/11 ภาคเรียนที่ 2 ปีการศึกษา 2557 โรงเรียนวรนารีเฉลิม จังหวัดสงขลา จำนวน 43 คน โดยวิธีการสุ่มแบบกลุ่ม (Cluster Random Sampling) จาก 4 ห้องเรียน เป็นการวิจัยเชิงทดลองแบบกลุ่มเดียวทดสอบก่อนและหลังการทดลอง (One Group Pretest-Posttest Design) เครื่องมือที่ใช้ในการวิจัยประกอบด้วย  1) แผนการจัดการเรียนรู้โดยใช้การจัดการเรียนรู้เชิงรุกร่วมกับเครือข่ายสังคมออนไลน์  2) แบบทดสอบวัดผลสัมฤทธิ์ทางการเรียน แบบเลือกตอบ 4 ตัวเลือก  3) แบบประเมินความพึงพอใจต่อการจัดการเรียนรู้เชิงรุกร่วมกับเครือข่ายสังคมออนไลน์ ผู้วิจัยเก็บรวบรวมข้อมูลโดยทดสอบก่อนเรียนด้วยแบบทดสอบวัดผลสัมฤทธิ์ทางการเรียน และดำเนินการจัดกิจกรรมการเรียนรู้ตามแผนการจัดการเรียนรู้จำนวน 4 แผน เป็นเวลา 4 สัปดาห์ ๆ ละ 2 ชั่วโมง หลังจัดกิจกรรมการเรียนรู้เสร็จสิ้นตามแผน ผู้วิจัยทดสอบหลังเรียนด้วยแบบทดสอบฉบับเดิม และให้นักเรียนตอบแบบประเมินความพอใจ เว้นระยะ 2 สัปดาห์ ผู้วิจัยทดสอบนักเรียนอีกครั้งโดยใช้แบบทดสอบฉบับเดิมเพื่อศึกษาความคงทนในการเรียนรู้แล้วนำข้อมูลที่ได้มาวิเคราะห์โดยใช้ค่าเฉลี่ย ค่าส่วนเบี่ยงเบนมาตรฐาน การทดสอบที (t test) และสหสัมพันธ์ (Corretion) ผลการวิจัยพบว่า ผลสัมฤทธิ์ทางการเรียนของนักเรียนที่ได้รับการจัดการเรียนรู้เชิงรุกร่วมกับเครือข่ายสังคมออนไลน์ หลังเรียนสูงกว่าก่อนเรียนอย่างมีนัยสำคัญทางสถิติที่ระดับ .01 นักเรียนที่ได้รับการจัดการเรียนรู้เชิงรุกร่วมกับเครือข่ายสังคมออนไลน์มีความคงทนในการเรียนรู้สูงอย่างมีนัยสำคัญทางสถิติที่ระดับ .01 และนักเรียนมีความพึงพอใจต่อการจัดการเรียนรู้เชิงรุกร่วมกับเครือข่ายสังคมออนไลน์อยู่ในระดับมาก
DOI: 10.6084/m9.figshare.12980486
title: (Training)interpolated_hydrograph.csv

description: hydrographs for the training<br>
DOI: 10.14457/tu.the.2014.237
title: The effect of trading halts evidence from Stock Exchange of Thailand

description: Trading Halts policy has been widely used in many countries as a tool to reduce market volatility. Although the policy maker claims that it can reduce the stock volatility, the effect of trading halts is still disputed among literatures. Surprisingly, there is little evidence regarding the effect of trading halts from Stock Exchange of Thailand. This paper will study the effect of halts on the stock return, trading volume and stock volatiles through an event study methodology. Our results show that trading halts are associated with a significant release of new information. Trading halts affect to the stock return, trading volume and stock volatility. We find stock price adjust completely to the new information during halts announcement. And we also find increase in trading volume occur when trading resumes after halts period. However, we find that the median stock return variance of pre-halts period is not significantly different from that of the post-halts period. It means that trading halts did not increase the volatility of stock price. Overall, our results show the efficacy of trading halts in disseminating the new information. Hence, the policy maker or regulator success to use trading halts policy in forcing the firms to disclose new information.
DOI: 10.14457/tu.the.2017.639
title: ความสัมพันธ์ของการรับรู้ของผู้บริโภคต่อความตั้งใจซื้อสินค้า private label brand ในกลุ่มผลิตภัณฑ์ skin care และความภักดีต่อร้านค้าประเภท drugstore/health & beauty shop: บทบาทของรูปแบบการตัดสินใจของผู้บริโภคในฐานะตัวแปรกำกับ

description: ท่ามกลางสถานการณ์ธุรกิจค้าปลีกที่แข่งขันกันอย่างสูงและกำลังเติบโตอย่างต่อเนื่อง สินค้า Private label brand ได้กลายเป็นกลยุทธ์ทางการตลาดอย่างหนึ่งที่ร้านค้าปลีกเลือกใช้ สินค้า Private label brand มีความได้เปรียบทั้งช่องทางการจัดจำหน่ายและต้นทุนทางการตลาดที่ได้เปรียบเหนือกว่าสินค้า National brand ที่จำหน่ายอยู่ภายในร้านด้วยกัน โดยธุรกิจที่ใช้สินค้า Private label brand เป็นหนึ่งในกลยุทธ์สำคัญในการขับเคลื่อนยอดขายรวมถึงสร้างความแตกต่างเพื่อสร้างฐานลูกค้าธุรกิจหนึ่ง คือ ธุรกิจร้านค้าปลีกผลิตภัณฑ์สุขภาพและความงาม (Drugstore / Health and beauty retailers) โดยเฉพาะอย่างยิ่งในสินค้ากลุ่มผลิตภัณฑ์บำรุงผิว (Skin care)   กลยุทธการใช้สินค้า Private label brand นั้นได้รับความสนใจจากนักการตลาดเนื่องจากเป็นวิธีสร้างความหลากหลายของสินค้าให้แก่ลูกค้า นอกจากนี้ยังเป็นการเพิ่มรายได้แก่ร้านค้าด้วย ประกอบกับกระแสการดูแลสุขภาพด้านผิวพรรณ ทำให้ผู้บริโภคให้ความสนใจกับสินค้ากลุ่มนี้มากขึ้น โดยผู้บริโภคมักพิจารณาเลือกซื้อสินค้าที่มีคุณภาพ ความน่าเชื่อถือทั้งด้านแบรนด์สินค้าและร้านค้า ในขณะเดียวกันความเหมาะสมด้านราคาก็มีผลต่อการตัดสินใจเลือกซื้อเช่นกัน ดังนั้น เพื่อเพิ่มความสามารถในการแข่งขันของร้านค้าประเภท Drugstore / Health and beauty shop  ผ่านกลยุทธ์สินค้า Private label brand จึงจำเป็นอย่างยิ่งที่ธุรกิจจะต้องเข้าใจความต้องการและการรับรู้ของผู้บริโภคทั้งต่อร้านค้าและต่อสินค้า Private label brand        งานวิจัยนี้ได้ศึกษาถึงความสัมพันธ์ระหว่างการรับรู้ของผู้บริโภคในด้าน 1) ภาพลักษณ์ร้านค้า 2) ภาพลักษณ์ตราสินค้า Private label brand  และ 3) การรับรู้ความเสี่ยง ที่มีต่อความตั้งใจซื้อสินค้า Private label brand ในกลุ่มผลิตภัณฑ์บำรุงผิวและความภักดีต่อร้านค้าประเภท Drugstore / Health and beauty shop  นอกจากนี้ งานวิจัยนี้ยังเป็นงานวิจัยแรกที่ศึกษาผลกระทบของรูปแบบการตัดสินใจของผู้บริโภค (Consumer style inventory) 2 แบบ ได้แก่ รูปแบบการตัดสินใจที่ให้ความสำคัญกับคุณภาพและรูปแบบการตัดสินใจที่ให้ความสำคัญกับความคุ้มค่าด้านราคา ที่มีต่อความสัมพันธ์ดังกล่าวในฐานะตัวแปรกำกับ       ผลการวิจัยพบว่าการรับรู้ของผู้บริโภคในด้านภาพลักษณ์ตราสินค้า Private label brand และการรับรู้ความเสี่ยงมีอิทธิพลต่อความตั้งใจซื้อสินค้า Private label brand ในกลุ่มผลิตภัณฑ์บำรุงผิว ในขณะที่การรับรู้ของผู้บริโภคในด้านภาพลักษณ์ร้านค้าและภาพลักษณ์ตราสินค้า Private label brand มีอิทธิพลต่อความภักดีต่อร้านค้าประเภท Drugstore / Health and beauty shop โดยรูปแบบการตัดสินใจของผู้บริโภคทั้ง 2 แบบมีผลกำกับความสัมพันธ์ระหว่างการรับรู้ด้านภาพลักษณ์ร้านค้าและภาพลักษณ์ตราสินค้า Private label brand ต่อความภักดีต่อร้านค้า โดยผู้บริโภคที่มีรูปแบบการตัดสินใจแบบให้ความสำคัญกับความคุ้มค่าด้านราคาจะมีระดับความภักดีต่อร้านค้ามากกว่าจากการรับรู้ภาพลักษณ์ร้านค้า ในขณะที่ผู้บริโภคที่มีรูปแบบการตัดสินใจแบบให้ความสำคัญกับคุณภาพจะมีระดับความภักดีต่อร้านค้ามากกว่าจากการรับรู้ภาพลักษณ์ตราสินค้า Private label brand
DOI: 10.14457/tu.the.2017.640
title: ปัจจัยที่มีอิทธิพลต่อการตัดสินใจซื้อผลิตภัณฑ์เสริมอาหารในเขตกรุงเทพมหานครและปริมณฑล

description: จากกระแสสังคมในปัจจุบันที่ผู้บริโภคหันมาให้ความสำคัญกับการดูแลสุขภาพมากขึ้นจากการที่ผู้บริโภคมีความรู้จากการที่ได้รับการศึกษามากขึ้นทำให้ต้องการที่จะมี Healthy Lifestyle ในระยะยาวของชีวิต โดยจุดเริ่มต้นที่สำคัญในการดูแลสุขภาพนั้นเริ่มจากการรับประทานอาหารที่มีประโยชน์ แต่ในภาวะสังคมปัจจุบันซึ่งเป็นสังคมเมืองที่รีบเร่งทำให้ผู้บริโภคต้องการความสะดวกในการดำเนินชีวิต รวมไปถึงความสะดวกในการดูแลสุขภาพ ประกอบกับแนวคิดที่ให้ความสำคัญกับการป้องกันการเกิดโรคมากกว่าการรักษา ทำให้พฤติกรรมการบริโภคผลิตภัณฑ์เสริมอาหารได้รับความนิยมเพิ่มสูงขึ้น โดยพบว่าตลาดวิตามินและผลิตภัณฑ์เสริมอาหารมีมูลค่าในปี 2017 สูงถึง 62,127.5 ล้านบาท และมีอัตราการเติบโตในปี 2017 เทียบกับปี 2016 อยู่ที่ 8.8% แม้ในภาวะที่เศรษฐกิจโลกและเศรษฐกิจในภูมิภาคจะไม่เอื้ออำนวยต่อการดำเนินธุรกิจมากนัก แต่ตลาดวิตามินและผลิตภัณฑ์เสริมอาหารยังคงมีการเติบโตอย่างต่อเนื่อง งานวิจัยนี้มีวัตถุประสงค์เพื่อศึกษาปัจจัยที่มีอิทธิพลต่อการตัดสินใจซื้อผลิตภัณฑ์เสริมอาหารของผู้บริโภคในเขตกรุงเทพมหานคร และปริมณฑล โดยใช้ปัจจัยส่วนประสมทางการตลาด 4 ด้าน  ได้แก่  ปัจจัยด้านผลิตภัณฑ์ ปัจจัยด้านราคา ปัจจัยด้านช่องทางการจัดจำหน่าย ปัจจัยด้านการส่งเสริมการตลาด ปัจจัยการรับสื่อของผู้บริโภคและ ลักษณะทางประชากรศาสตร์ ทั้งด้านเพศ ระดับการศึกษา รายได้เฉลี่ยต่อเดือน และอาชีพ เพื่อเป็นข้อมูลในการประกอบการตัดสินใจและเป็นแนวทางในการปรับปรุง พัฒนาผลิตภัณฑ์ ให้สามารถตอบสนองต่อความต้องการของผู้บริโภคได้อย่างแท้จริง โดยประชากรที่นำมาเป็นกลุ่มตัวอย่างเพื่อทำการศึกษานั้น คือ กลุ่มผู้บริโภคในเขตกรุงเทพมหานครและปริมณฑล ซึ่งผู้วิจัยใช้วิธีการเก็บรวบรวมข้อมูลจากกลุ่มตัวอย่างแบบเฉพาะเจาะจง ตั้งแต่วันที่ 30 มกราคม - 11 กุมภาพันธ์ 2561 ด้วยแบบสอบถามออนไลน์ ได้กลุ่มตัวอย่างทั้งสิ้น 419 คน ผลการวิจัยครั้งนี้พบว่า ปัจจัยผลิตภัณฑ์ และปัจจัยด้านการรับสื่อของผู้บริโภค ส่งผลเชิงบวกกับการตัดสินใจซื้อผลิตภัณฑ์เสริมอาหารของผู้บริโภค ในด้านปัจจัยด้านประชากรศาสตร์ จากผลวิจัย พบว่ารายได้เฉลี่ยต่อเดือนและอาชีพ มีผลการต่อตัดสินใจซื้อผลิตภัณฑ์เสริมอาหาร โดยผู้ที่มีรายได้สูงจะมีระดับการตัดสินใจซื้อสูงกว่าผู้ที่มีระดับรายได้ต่ำกว่าซึ่งจากการศึกษาวิจัยดังกล่าวผู้วิจัยคาดว่าผู้ที่สนใจจะสามารถนำข้อมูลงานวิจัยในครั้งนี้ไปใช้ในการพิจารณาและปรับปรุงกลยุทธ์ทางการตลาดของผู้ประกอบการธุรกิจผลิตภัณฑ์เสริมอาหาร เพื่อสร้างความได้เปรียบทางการแข่งขัน และสามารถช่วยให้ผู้ประกอบการสามารถพัฒนาผลิตภัณฑ์เพื่อตอบสนองต่อความต้องการของผู้บริโภคได้อย่างเหมาะสมมากยิ่งขึ้น
DOI: 10.14457/tu.the.2017.641
title: พฤติกรรมและความต้องการของผู้ใช้บริการ mobile banking ของธนาคารพาณิชย์

description: เทคโนโลยี และกระแสโลกออนไลน์เข้ามามีบทบาทในการดำเนินชีวิตมากยิ่งขึ้น ทำให้พฤติกรรมของผู้บริโภคเปลี่ยนแปลงไปสู่การใช้ชีวิตที่เน้นความสะดวก รวดเร็ว และปลอดภัย ซึ่ง Smartphone กลายเป็นปัจจัยสำคัญในการดำเนินชีวิตในปัจจุบัน การใช้ Smartphone ของผู้บริโภคมีการทำธุรกรรมผ่านระบบอินเตอร์เน็ตมากขึ้น จากการเข้าสู่ยุค Digital นั้น ธนาคารพาณิชย์และการทำธุรกรรมทางการเงิน ถือว่าได้รับผลกระทบจากการเปลี่ยนแปลงที่เกิดขึ้น ซึ่ง Digital Banking เป็นอีกหนึ่งทางเลือกที่ผู้บริโภคจะสามารถตอบสนองต่อการเปลี่ยนแปลงในยุคปัจจุบันได้ ทำให้ธนาคารต้องปรับเปลี่ยนรูปแบบไปทั้งการจัดสรรกำลังคน การปิดตัวของสาขา โดยเน้นการแข่งขัน ทางด้านคุณภาพของ Digital Banking แทน หากกล่าวถึง Digital Banking ในประเทศไทยถือว่าอยู่ในช่วง Early Adoption เป็นช่วงในการทดลองใช้เทคโนโลยี เริ่มก้าวสู่เทคโนโลยีมากยิ่งขึ้น การวิจัยครั้งนี้มีวัตถุประสงค์เพื่อวิเคราะห์พฤติกรรมและความต้องการของผู้ใช้บริการ Mobile Banking ของธนาคารพาณิชย์ รวมทั้งแนวทางการปรับตัว และการพัฒนาผลิตภัณฑ์และบริการผ่านช่องทางดิจิตอลในธนาคารพาณิชย์ และนำเสนอข้อมูลให้แก่ผู้ประกอบการธุรกิจธนาคารพาณิชย์หรือบุคคลทั่วไปที่สนใจที่จะศึกษาเกี่ยวกับความต้องการของผู้ใช้บริการ Mobile Banking ของธนาคารพาณิชย์ ผลการวิจัยพบว่า ผู้ใช้บริการ Mobile Banking ของธนาคารพาณิชย์ มีพฤติกรรมที่เน้นความสะดวกสบาย ให้การทำธุรกรรมทางการเงินจบได้ภายใน Application เดียว เช่น การบริการทางด้านบริหารจัดการทางการเงินส่วนบุคคล (Wealth Management) มีการแนะนำการลงทุน หรือตัวเลือกทางการลงทุน เพื่อให้การบริหารจัดการเงินมีประสิทธิภาพมากยิ่งขึ้น รวมทั้งบัตรเครดิตที่มีโปรโมชั่นที่ตอบโจทย์ผู้ใช้บริการ เพื่อให้การใช้บริการคุ้มค่า และมีสิทธิพิเศษ เป็นการสร้างประสบการณ์ใหม่ ๆ ให้กับลูกค้า (Customer Experience) ส่วนในด้าน User Interface เน้นการใช้งานง่าย โดยมีรูปแบบ Applicationที่ไม่ซับซ้อน มีข้อความที่กระชับ ใช้งานง่าย เพื่อไม่เกิดความสับสนในการใช้งาน และตอบโจทย์ความสมบูรณ์ในการทำธุรกรรม รวมทั้งการเข้าใช้งานที่ต้องมีความง่าย และปลอดภัยที่สูง เพื่อสร้างความน่าเชื่อถือให้ทั้งผู้ใช้บริการและไม่เคยใช้บริการ Mobile Banking ของธนาคารพาณิชย์ ทั้งนี้การปรับตัวของธนาคารพาณิชย์ควรเริ่มจากการพัฒนาดิจิทัลแพลตฟอร์ม (Digital Platform) ควบคู่ไปกับการสร้างประสบการณ์ใหม่ ๆ ให้กับลูกค้า (Customer Experience) ซึ่งสิ่งที่ลูกค้าจะสัมผัสได้เป็นสิ่งแรกคือ Application ในด้าน User interface ที่ดูสวยงาม ใช้งานง่าย ไม่ซับซ้อน อีกทั้งยังสามารถปรับเปลี่ยนเมนูให้ตรงตามความต้องการของลูกค้าแต่ละคน (Personalized) เพื่อให้การเงินเป็นเรื่องง่ายสำหรับทุกคน
DOI: 10.14457/tu.the.2017.642
title: ปัจจัยที่มีผลต่อการตัดสินใจชมภาพยนตร์ในโรงภาพยนตร์เครือเอเพ็กซ์ของผู้บริโภคในเขตกรุงเทพมหานครและปริมณฑล

description: การชมภาพยนตร์เป็นกิจกรรมหนึ่งที่สร้างความบันเทิงและช่วยผ่อนคลายความเครียดจากการทำงาน การเรียน หรือการดำเนินชีวิตประจำวัน ซึ่งเป็นกิจกรรมที่เข้าถึงง่ายและมีค่าใช้จ่ายในการชมภาพยนตร์ที่ไม่สูงมากนัก โดยจะเห็นว่ามีผู้บริโภคจำนวนไม่น้อยที่ยังคงเข้าชมภาพยนตร์ในโรงภาพยนตร์ในเครือเอเพ็กซ์ ประกอบด้วยโรงภาพยนตร์ลิโด มัลติเพล็กซ์ และโรงภาพยนตร์สกาล่า ซึ่งเป็นโรงภาพยนตร์รูปแบบสแตนด์อโลนอายุกว่า 50 ปี ที่ตั้งอยู่บริเวณสยามสแควร์ อันเป็นศูนย์กลางแหล่งพบปะและไลฟ์สไตล์ของคนไทย แม้ในปัจจุบันการชมภาพยนตร์ของผู้บริโภคมีทางเลือกที่หลากหลาย ทั้งโรงภาพยนตร์ที่มีจำนวนมาก และยังมีสื่อบันเทิงในรูปแบบอื่น เช่น ดีวีดี เคเบิ้ลทีวี และบริการสตรีมมิง เป็นต้น ส่งผลต่อสภาวะการแข่งขันที่มากขึ้น ธุรกิจโรงภาพยนตร์จึงควรเน้นไปทางการสร้างประสบการณ์การชมภาพยนตร์ให้แก่ผู้บริโภค รวมทั้งมีการพัฒนา ปรับปรุง และนำเสนอกลยุทธ์ทางการตลาดต่างๆ มาดึงดูดผู้บริโภคและตรงกับความต้องการของผู้ใช้บริการอย่างแท้จริงงานวิจัยนี้มีวัตถุประสงค์เพื่อศึกษาปัจจัยที่ส่งผลต่อการตัดสินใจชมภาพยนตร์ในโรงภาพยนตร์เครือเอเพ็กซ์ของผู้บริโภคในเขตกรุงเทพมหานครและปริมณฑล ซึ่งประกอบด้วย ปัจจัยลักษณะทางประชากรศาสตร์ ได้แก่ เพศ อายุ ระดับการศึกษา และรายได้เฉลี่ยต่อเดือน รวมถึง ปัจจัยส่วนประสมทางการตลาด (7Ps) ได้แก่ ปัจจัยด้านผลิตภัณฑ์ ปัจจัยด้านราคา ปัจจัยด้านช่องทางการจัดจำหน่าย ปัจจัยด้านการส่งเสริมการตลาด ปัจจัยด้านบุคคล ปัจจัยด้านกระบวนการ และปัจจัยด้านกายภาพ โดยประชากรที่ทำการศึกษา คือ ผู้บริโภคที่กำลังศึกษา ทำงาน หรืออาศัยอยู่ในเขตกรุงเทพมหานครและปริมณฑลที่เคยชมภาพยนตร์ในโรงภาพยนตร์เครือเอเพ็กซ์ ได้แก่ โรงภาพยนตร์ลิโด และโรงภาพยนตร์สกาลา ผู้วิจัยทำการสำรวจและเก็บข้อมูลผ่านแบบสอบถามออนไลน์จำนวน 403 ชุด สถิติที่ใช้ในการวิเคราะห์ข้อมูล คือ สถิติเชิงพรรณนา ได้แก่ ค่าความถี่ ร้อยละ ค่าเฉลี่ย ส่วนเบี่ยงเบนมาตรฐาน และสถิติเชิงอนุมานที่ใช้ในการทดสอบสมมติฐาน ได้แก่ การวิเคราะห์ Independent-Sample T-Test การวิเคราะห์ความแปรปรวนทางเดียว (One–Way ANOVA) การวิเคราะห์ปัจจัย (Factor Analysis) และการวิเคราะห์สมการถดถอยเชิงพหุคูณ (Multiple Regression Analysis)ผลการวิจัยพบว่า ปัจจัยที่ส่งผลต่อการตัดสินใจชมภาพยนตร์ในโรงภาพยนตร์เครือเอเพ็กซ์ของผู้บริโภคในเขตกรุงเทพมหานครและปริมณฑล ได้แก่ ปัจจัยด้านความหลากหลายของภาพยนตร์ ราคาบัตรและช่องทางการจัดจำหน่าย และปัจจัยด้านผลิตภัณฑ์ สำหรับปัจจัยลักษณะทางประชากรศาสตร์ พบว่า เพศ อายุ ระดับการศึกษา และรายได้เฉลี่ยต่อเดือนที่แตกต่างกัน ไม่มีผลต่อการตัดสินใจชมภาพยนตร์ในโรงภาพยนตร์เครือเอเพ็กซ์ของผู้บริโภคในเขตกรุงเทพมหานครและปริมณฑล
DOI: 10.14457/tu.the.2014.238
title: ปัจจัยที่มีอิทธิพลต่อการตัดสินใจซื้อผลิตภัณฑ์ดูแลผิวพรรณที่มีนวัตกรรมโปรตีนสกัดจากรังไหม

description: การวิจัยเรื่อง ปัจจัยที่มีอิทธิพลต่อความต้องการซื้อผลิตภัณฑ์ดูแลผิวพรรณที่มีนวัตกรรมโปรตีนสกัดจากรังไหม มีวัตถุประสงค์เพื่อการศึกษาปัจจัยในด้านต่างๆ ที่มีอิทธิพลต่อความต้องการซื้อผลิตภัณฑ์ดูแลผิวพรรณที่มีนวัตกรรมโปรตีนสกัดจากรังไหม โดยมีการเก็บข้อมูลจากกลุ่มตัวอย่างประชากรที่มีอายุระหว่าง 20 – 60 ปี ที่เคยใช้ผลิตภัณฑ์ดูแลผิวพรรณที่มีส่วนผสมจากสารสกัดธรรมชาติ ภายในระยะเวลา 1 ปี มีรายได้ตั้งแต่ 15,000 บาทต่อเดือนขึ้นไป และอาศัยอยู่ในเขตกรุงเทพมหานครและปริมณฑล การวิจัยใช้รูปแบบการวิจัยเชิงปริมาณ และใช้แบบสอบถามเป็นเครื่องมือในการทำวิจัย จากนั้นผู้วิจัยจะนำข้อมูลที่ได้จากการเก็บแบบสอบถามมาทำการวิเคราะห์ข้อมูลและประมวลผล โดยใช้โปรแกรมสำเร็จรูปทางสถิติในการวิเคราะห์ สถิติที่ใช้ในการวิเคราะห์ข้อมูล คือ การวิเคราะห์ข้อมูลเชิงพรรณนา การวิเคราะห์ปัจจัยเพื่อจัดกลุ่มปัจจัยให้เหมาะสม และวิเคราะห์ความถดถอยเชิงพหุ เพื่อทดสอบความสัมพันธ์ของกลุ่มตัวแปรอิสระและตัวแปรตาม โดยกำหนดระดับนัยสำคัญทางสถิติที่ 0.05จากการเก็บรวบรวมข้อมูลโดยใช้แบบสอบถามจากกลุ่มตัวอย่าง 226 คน ผลการวิเคราะห์พบว่า โดยส่วนใหญ่แล้วเหตุผลที่ผู้บริโภคสนใจใช้ผลิตภัณฑ์ดูแลผิวพรรณที่มีส่วนผสมสารสกัดจากธรรมชาตินั้น เนื่องจากรู้สึกปลอดภัย และมีความถี่ในการใช้ผลิตภัณฑ์ดูแลผิวพรรณจำนวน 2 ครั้งต่อวัน พฤติกรรมการซื้อผลิตภัณฑ์ดูแลผิวพรรณที่มีส่วนผสมสารสกัดจากธรรมชาติของผู้บริโภค มีความถี่ในการซื้อผลิตภัณฑ์ 1 ครั้งภายใน 3 เดือน โดยมีค่าใช้จ่ายในการซื้อผลิตภัณฑ์ดูแลผิวพรรณต่อครั้งระหว่าง 500 – 1,500 บาท และผู้บริโภคนิยมซื้อผลิตภัณฑ์ดูแลผิวพรรณที่มีส่วนผสมสารสกัดจากธรรมชาติภายในห้างสรรพสินค้าปัจจัยที่มีอิทธิพลต่อความต้องการซื้อ ผลิตภัณฑ์ดูแลผิวพรรณที่มีนวัตกรรมโปรตีนสกัดจากรังไหม ผู้วิจัยแบ่งการศึกษาเป็น 2 ส่วน ส่วนที่ 1 ศึกษาปัจจัยด้านความไว้วางใจ ปัจจัยด้านการตระหนักถึงตราสินค้า และการคล้อยตามกลุ่มอ้างอิง โดยปัจจัยที่มีผลต่อความต้องการซื้อผลิตภัณฑ์ดูแลผิวพรรณมากที่สุดคือปัจจัยด้านการตระหนักถึงตราสินค้า รองลงมาคือ ปัจจัยด้านความไว้วางใจ ซึ่งผู้บริโภคส่วนใหญ่จะซื้อผลิตภัณฑ์ดูแลผิวพรรณหากผู้บริโภครู้จักตราสินค้านั้น และตราสินค้านั้นนำเสนอข้อมูลที่ตรงกับความเป็นจริง ส่วนที่ 2 ศึกษาปัจจัยด้านส่วนประสมทางการตลาด ซึ่งปัจจัยที่มีผลต่อความต้องการซื้อผลิตภัณฑ์ดูแลผิวพรรณมากที่สุดคือ ปัจจัยด้านการส่งเสริมการตลาด รองลงมาคือ ปัจจัยด้านคุณภาพของผลิตภัณฑ์ ซึ่งผู้ประกอบการสามารถนำไปใช้เป็นแนวทางในการพัฒนากลยุทธ์ทางการตลาด รวมถึงสร้างแนวทางในการพัฒนาผลิตภัณฑ์ให้สอดคล้องกับความต้องการของผู้บริโภค